Szada Község Önkormányzat Képviselő-testületének 23/2020 (X.30.) önkormányzati rendelete a helyben biztosított egyes pénzbeli és természetbeni szociális ellátásokról

E rendelet hatálya kiterjed a Szada nagyközség közigazgatási területén bejelentett lakóhellyel vagy tartózkodási hellyel rendelkező és életvitelszerűen ott élő személyekre.

**A** rendelet alkalmazásában települési támogatás:

a) a lakhatáshoz,

b) a gyógyszerkiadások viseléséhez,

c) a karácsonyi ünnepek alkalmából,

d) az egészségkárosodott személyek részére,

e) a testi-lelki fejlesztésre szoruló személyeknek,

f) a halálesethez nyújtott,

g) a születéshez,

h) a szilárd tüzelőanyaghoz

nyújtott támogatás.

A rendelet alkalmazásában rendkívüli települési támogatás keretében nyújtható támogatás a rendkívüli élethelyzetbe került, valamint időszakosan vagy tartósan létfenntartási gonddal küzdő személy részére nyújtott rendszeres vagy rendkívüli támogatás.

Szada Nagyközség Önkormányzat Képviselő-testületének Humánügyi Bizottsága dönt a rendkívüli élethelyzetbe került, valamint időszakosan vagy tartósan létfenntartási gonddal küzdő személy részére nyújtott rendkívüli települési támogatásra való jogosultság ügyében.

A polgármester dönt

a) a lakhatáshoz nyújtott,

a) a gyógyszerkiadások viseléséhez nyújtott,

b) a karácsonyi ünnepek alkalmából nyújtott,

c) az egészségkárosodott személyek részére nyújtott,

d) a testi-lelki fejlesztésre szoruló személyeknek nyújtott,

e) a halálesethez nyújtott,

f) a születéshez nyújtott,

g) a szilárd tüzelőanyaghoz nyújtott, valamint

h) a rendkívüli élethelyzetbe került, valamint időszakosan vagy tartósan létfenntartási gonddal küzdő személyek részére nyújtott rendszeres

támogatásra való jogosultság ügyében.

Az eljárás megindítása kérelemre vagy hivatalból történhet.  A kérelemhez csatolni szükséges a szociális igazgatásról és szociális ellátásokról szóló [1993. évi III. törvényben (a továbbiakban: Szt.)](https://njt.hu/jogszabaly/1993-3-00-00), valamint a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló [63/2006. (III. 27.) Korm. rendelet](https://njt.hu/jogszabaly/2006-63-20-22)ben meghatározott dokumentumokat.

<https://or.njt.hu/eli/v01/730545/r/2020/23>

Ügyintéző: Takács Tímea

Tel: 06/28-503-065/403